CELEX: 32020D1598
Language: sl
Date: 2020-10-20 00:00:00
Title: Sklep Evropskega parlamenta in Sveta (EU) 2020/1598 z dne 20. oktobra 2020 o uporabi sredstev Evropskega sklada za prilagoditev globalizaciji na podlagi vloge Španije – EGF/2020/001 ES/Galicija – sektorji ladjedelniške industrije

3.11.2020   
               
               
                  SL
               
               
                  Uradni list Evropske unije
               
               
                  L 365/1
               
            
         SKLEP EVROPSKEGA PARLAMENTA IN SVETA (EU) 2020/1598
         z dne 20. oktobra 2020
         o uporabi sredstev Evropskega sklada za prilagoditev globalizaciji na podlagi vloge Španije – EGF/2020/001 ES/Galicija – sektorji ladjedelniške industrije
         EVROPSKI PARLAMENT IN SVET EVROPSKE UNIJE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
         ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Namen Evropskega sklada za prilagoditev globalizaciji (ESPG) je zagotavljati podporo delavcem, ki so postali presežni zaradi velikih strukturnih sprememb v svetovnih trgovinskih tokovih zaradi globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.
                  
               
                     (2)
                  
                  
                     Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).
                  
               
                     (3)
                  
                  
                     Španija je 13. maja 2020 vložila vlogo za uporabo sredstev ESPG v zvezi z odpusti v gospodarskih sektorjih, razvrščenih v oddelke 24 (Proizvodnja kovin), 25 (Proizvodnja kovinskih izdelkov, razen strojev in naprav), 30 (Proizvodnja drugih vozil in plovil), 32 (Druge raznovrstne predelovalne dejavnosti), 33 (Popravila in montaža strojev in naprav) ter 43 (Specializirana gradbena dela) statistične klasifikacije gospodarskih dejavnosti v Evropski skupnosti (v nadaljnjem besedilu: NACE) Revizija 2, v regiji na ravni NUTS 2 Galicija (ES11) v Španiji. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Navedena vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013.
                  
               
                     (4)
                  
                  
                     V skladu s členom 4(2) Uredbe (EU) št. 1309/2013 se vloga Španije šteje za sprejemljivo, saj je kolektivna vloga, pri kateri so udeležena samo mala in srednja podjetja, ki se nahajajo v Galiciji, pri čemer ta podjetja predstavljajo glavno vrsto poslovne dejavnosti v tej regiji, odpusti pa resno vplivajo na zaposlenost in lokalno, regionalno ali nacionalno gospodarstvo.
                  
               
                     (5)
                  
                  
                     Zato bi bilo treba uporabiti sredstva ESPG in zagotoviti finančni prispevek v višini 2 054 400 EUR za vlogo, ki jo je vložila Španija.
                  
               
                     (6)
                  
                  
                     Da bi čim bolj skrajšali čas, potreben za uporabo sredstev ESPG, bi bilo treba ta sklep uporabljati od datuma sprejetja –
                  
               SPREJELA NASLEDNJI SKLEP:
         
            Člen 1
            V okviru splošnega proračuna Unije za proračunsko leto 2020 se iz Evropskega sklada za prilagoditev globalizaciji uporabi znesek v višini 2 054 400 EUR v odobritvah za prevzem obveznosti in odobritvah plačil.
         
         
            Člen 2
            Ta sklep začne veljati na dan objave v Uradnem listu Evropske unije.
            Uporablja se od 20. oktobra 2020.
         
         
            V Bruslju, 20. oktobra 2020
            
               
                  Za Evropski parlament
               
               
                  Predsednik
               
               D. M. SASSOLI
            
            
               
                  Za Svet
               
               
                  Predsednik
               
               M. ROTH
            
         
         
            (1)  UL L 347, 20.12.2013, str. 855.
         
            (2)  UL C 373, 20.12.2013, str. 1.
         
            (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).